**2ο ΓΕΛ ΕΛΕΥΣΙΝΑΣ**

 **ΠΥΡΟΥΝΑΚΕΙΟ**

**Α Ν Α Κ Ο Ι Ν Ω Σ Η**

**Αξιότιμοι Γονείς, Αγαπητοί Μαθητές,**

**Καταρχήν, ευελπιστούμε το μήνυμά μας να βρίσκει εσάς και τα αγαπημένα σας πρόσωπα υγιείς!**

**Ενόψει της επαναλειτουργίας των σχολικών μονάδων, υπό συγκεκριμένες προϋποθέσεις, μετά την άρση της αναστολής λειτουργίας τους και με γνώμονα την ασφάλεια όλων μας παρακαλούμε όπως ενημερωθείτε για τον τρόπο λειτουργίας της σχολικής μας μονάδας από Δευτέρα 11/5/2020 για την Γ ΄λυκείου και από Δευτέρα 18/5/2020 για τις υπόλοιπες τάξεις σύμφωνα με τις αποφάσεις του Υπουργείου Παιδείας.**

**Τα τμήματα έχουν χωριστεί σε υποτμήματα , πλην εκείνων που οι μαθητές/τριες είναι έως 15, και η προσέλευση θα είναι εκ περιτροπής όπως αναγράφεται στην αντίστοιχη σελίδα κάθε τάξης.**

**Το ωρολόγιο πρόγραμμα είναι το ισχύον μέχρι και την ημερομηνία αναστολής λειτουργίας των σχολείων ( το οποίο και αναρτάται ) με δυνατότητες προσαρμογής του στα δεδομένα που θα παρουσιαστούν.**

**Σεβόμενοι τα τυχόν θέματα υγείας ή άλλα που αντιμετωπίζει η κάθε οικογένεια επισημαίνεται – με απόφαση του Υπουργείου Παιδείας- ότι προβλέπεται η δυνατότητα μη προσμετρώμενης απουσίας για μαθητές που έχουν ειδικό λόγο να μην επιστρέψουν στα σχολεία, βάσει δήλωσης γονέα/κηδεμόνα για ύπαρξη ατόμου ευπαθούς ομάδας στο σπίτι ή κάποιου που νοσεί , η οποία και θα αποσταλεί ή θα κατατεθεί στο σχολείο μας.**

**Ειδικά οι μαθητές της Γ ΄λυκείου παρακαλούνται να φροντίσουν για δυο φωτογραφίες ταυτότητας ( έγχρωμες ή όχι ) που είναι απαραίτητες για το δελτίο υποψηφίου Πανελληνίων και για το απολυτήριο. Έως Πέμπτη 14 Μαΐου όλοι οι υποψήφιοι/ες θα κληθούν να προσέλθουν – τηρώντας τα μέτρα προστασίας του ΕΟΔΥ - αυτοπροσώπως ή με εξουσιοδοτημένο εκπρόσωπο και να ελέγξουν την ορθότητα των στοιχείων και ότι αυτά πράγματι ανταποκρίνονται στις επιθυμίες τους, να υπογράψουν και στα δύο αντίγραφα και να παραλάβουν το ένα, το οποίο και φυλάσσουν μέχρι το τέλος των εξετάσεων. Το δεύτερο υπογεγραμμένο αντίγραφο φυλάσσεται στο Λύκειο μας.**

**Στην διάθεση σας για οποιαδήποτε διευκρίνηση.**

**ΑΠΟ ΤΗΝ ΔΙΕΥΘΥΝΣΗ ΤΟΥ ΣΧΟΛΕΙΟΥ**